|  |
| --- |
| **C:\Users\Korisnik\Documents\LOGO (2).png**  **ЦЕНТАР ЗА РАЗВОЈ ПОЉОПРИВРЕДЕ И СЕЛА**  **БАЊА ЛУКА** |

*Југ Богдана 4*

**ПРАВИЛНИК**

**О РАСПОДЈЕЛИ СРЕДСТАВА ПРИКУПЉЕНИХ ОД НАКНАДЕ ЗА ПРЕТВАРАЊЕ ПОЉОПРИВРЕДНОГ ЗЕМЉИШТА У НЕПОЉОПРИВРЕДНЕ СВРХЕ**

**Maj 2018**

На основу члана 35. Закона о пољопривредном земљишту (''Сл. гласник Републике Српске'', број: 93/06, 14/10 и 5/12), и Програма кориштења средстава од накнаде за претварање пољопривредног земљишта у непољопривредне сврхе Центра за развој пољопривреде и села за 2018.годину, усвојеног закључком Скупштине града Бања Лука број: 07-013-268/18 (Службени гласник града Бања Лука број 15/18), Управни одбор Центра, доноси

**ПРАВИЛНИК**

**О РАСПОДЈЕЛИ СРЕДСТАВА ПРИКУПЉЕНИХ ОД НАКНАДЕ ЗА ПРЕТВАРАЊЕ ПОЉОПРИВРЕДНОГ ЗЕМЉИШТА У НЕПОЉОПРИВРЕДНЕ СВРХЕ**

Члан 1.

Овим Правилником одређују се услови и начин кориштења средстава прикупљених по основу промјене намјене пољопривредног земљишта у непољопривредне сврхе (у даљем тексту средства), прописују се услови које морају испунити апликанти за остваривање права кориштења новчаних средстава прикупљених од наведених накнада, потребна документација, те надзор и контрола реализације мјера заштите и уређења пољопривредног земљишта.

Члан 2.

Средства из члана 1. овог Правилника додјељиваће се по основу Јавног позива, који ће бити објављен у средствима јавног информисања, на веб страници Центра и Града Бањалуке и на огласној табли Центра.

Пријаве по Јавном позиву за додјелу средстава подносе се Служби за планирање и развој Центра (Југ Богдана 4).

Члан 3.

Средства се користе искључиво према Програму кориштења средстава од накнаде за претварање пољопривредног земљишта у непољопривредне сврхе за 2018. годину.

Програмом коришћења средстава од накнаде за претварање пољопривредног земљишта у непољопривредне сврхе за 2018. годину, који је усвојила Скупштина Града, на 22. сједници, одржаној дана 24.04. и 25.04.2018. године, утврђен је износ од 270.000 КМ**.**

Висина средстава из претходног става увећава се за 75.800 КМ у складу с Ребалансом буџета Града за 2018. години а по основу Одлуке Скупштине Града о расподјели утврђеног суфицита и неутрошених намјенских средстава за 2017. годину број: 07-013-198/19 од 24. и 25.04.2018. године, што укупно износи **345.800** КМ.

Средства ће се користити за:

1. оспособљавање и уређење пољопривредних земљишта која су деградирана, запуштена, која су лошијег квалитета или су неплодна, износ од **130.000 КМ.**
2. поправку и побољшање плодности земљишта, износ од **120.000 КМ.**
3. спровођење противерозивних мјера или мелиорације пољопривреног земљишта слабијег квалитета, износ од **70.000 КМ.**
4. спровођење поступка комасације, износ од **25.800 KM**.

Члан 4.

Максималан износ за висину средстава од накнаде за претварање пољопривредног земљишта у непољопривредне сврхе за 2018. годину усмјериће се у:

1. оспособљавање и уређење пољопривредних земљишта која су деградирана, запуштена, која су лошијег квалитета или су неплодна, до **6.000 КМ**,
2. поправку и побољшање плодности земљишта, до **5.000 КМ,**
3. спровођење противерозивних мјера или мелиорација пољопривредног земљишта слабијег квалитета, до **5.000 КМ.**
4. спровођење поступка комасације, до **3.000 КМ.**

Члан 5.

У случају мањег броја захтјева исказаних за додјелу средстава према одређеној намјени из члана 3. овог Правилника, Директор Центра према приједлогу Комисије за избор најповољнијих пројеката у пољопривреди, може извршити прерасподјелу средстава у омјеру другачијем од утврђеног за конкретну намјену.

Члан 6.

Максимална средства која може остварити апликант утврђују су у висини до 60% од вриједности пројекта, а не могу бити већа од **6.000 КМ** по пројекту**.**

Члан 7.

Право на кориштење средстава из члана 1. овог Правилника имају физичка и правна лица која се баве искључиво пољопривредном производњом на руралном простору Града, и која испуњавају сљедеће услове:

* да имају мјесто сталног пребивалишта на руралном подручју Града,
* да аплицирају за минимум 1 ха, а максимално 5 ха површине земљишта.
* да су уписани у Регистар породичних пољопривредних газдинстава који води АПИФ као комерцијално породично пољопривредно газдинство,
* да су уписани у Регистар породичних пољопривредних газдинстава који води АПИФ као некомерцијално породично пољопривредно газдинство,
* правна лица која се баве искључиво пољопривредном производњом на руралном простору Града,
* да су измирили све обавезе према Центру, Граду и Пореској управи РС.

Члан 8.

Приликом подношења захтјева по Јавном позиву апликанти су дужни уз захтјев приложити:

1. Пројекат који садржи:

* назив пројекта,
* подаци о власнику (име и презиме, адреса становања, контакт телефон),
* вријеме трајања пројекта,
* циљ пројекта са методама активности,
* табеларни приказ буџета пројекта

1. Увјерење о пребивалишту ,
2. Посједовни лист (не старији од 6 мјесеци) са назнаком парцеле која се жели уредити и копију катастарског плана за предметно земљиште,
3. Фотокопија потврде о регистрацији газдинства код АПИФ-а (регистровани послије 01.11.2017. године), за физичка и правна лица;
4. Фотокопија текућег рачуна
5. Доказ о извршеној анализи пољопривредног земљишта издат од надлежне институције,
6. У случају да земљиште има више власника потребна је сагласност сувласника,
7. У случају да је власник земљишта умро прилаже се овјерено рјешење о насљеђивању или доказ од суда да је оставински поступак у току,
8. Рјешење Одјељења за борачко-инвалидску заштиту Градске управе Града Бањалука - за породице погинулих бораца и ратне војне инвалиде,
9. Увјерење о измиреним обавезама према Пореској управи, према Граду (таксе) и обавезе према Центру (потрошња воде, кредити),
10. Гаранција у облику изјаве власника, односно корисника пољопривредног земљишта да ће предметно земљиште користити у складу са одредбама члана 45., став 1. Закона, те да ће по извршењу пројекта поднијети извјештај о реализацији у року од 10 дана од дана завршетка пројекта.

Члан 9.

Стручну помоћ заинтересованим пољопривредним газдинствима за припрему и израду пројекта бесплатно ће пружати Центар за развој пољопривреде и села и Градска развојна агенција.

Члан 10.

Директор Центра Рјешењем именује Комисију за избор најповољнијих пројеката у пољопривреди, која се састоји од 5 чланова из реда запослених у Центру.

Члан 11.

Комисија има задатак да:

* распише Јавни позив,
* размотри приспјеле захтјеве и изврши контролу испуњености услова из Јавног позива,
* изврши обилазак терена,
* сачини записник са фото-документацијом,
* сачини приједлог ранг листе корисника са висином новчаних средстава и достави директору,
* обавијести апликанте о резултатима позива,
* прати реализацију средстава,
* сачини извјештај о раду и начину додјеле средстава

Члан 12.

Рад Комисије заснива се на критеријумима о утврђивању услова за избор најповољнијих пројеката у пољопривреди на подручју града Бањалука.

При избору најповољнијих пројеката Комисија ће се руководити следећим критеријумима:

|  |  |
| --- | --- |
| *категорија* | *број бодова* |
| Комерцијално газдинство | 10 |
| Некомерцијално газдинство | 5 |
| Ако нису добијали средства по наведеном основу у посљедње 2 године | 10 |
| Ако нису добијали средства по наведеном основу у претходној години | 5 |
| Ако нису добијали подстицајна средства за развој пољопривреде путем Центра у посљедње 2 године | 10 |
| Ако нису добијали подстицајна средства за развој пољопривреде путем Центра у претходној години | 5 |
| Породице погинулих бораца | 5 |
| РВИ од I до IV категорије | 4 |
| РВИ од V до X категорије | 3 |
| Површина земљишта: |  |
| од 1 до 2 ха | 2 |
| од 2 до 3 ха | 3 |
| од 3 до 4 ха | 4 |
| од 4 до 5 ха | 5 |

Члан 13.

Комисија неће узети у разматрање захтјеве апликаната који нису достављени у прописаном року и који су непотпуни.

Члан 14.

Право на средства од накнаде за претварање пољопривредног земљишта у непољопривредне сврхе не могу остварити носиоци породичног пољопривредног газдинства (комерцијална и некомерцијална) који:

- су запослени у буџетским институцијама (Влада РС, Град Бањалука) и међународним фондовима.

- су раније конкурисали и добили средства за исту парцелу (к.ч.),

- имају неизмирене обавезе према Пореској управи,

- имају неизмирене обавезе према Граду Бања Лука,

- имају неизмирене обавезе према Центру или су тужени од стране Центра.

Члан 15.

Оцјењивање пројеката вршиће се након обиласка терена и бодовањем по сваком критеријуму утврђеном у члану 12. Правилника. По завршетку бодовања извршиће се збрајање бодова додијељених за сваку пријаву (пројекат), а на основу укупног броја освојених бодова сачиниће се приједлог ранг листе с појединачним износима средстава за изабране пројекте, а иста ће се доставити директору и Управном одбору Центра на коначно утврђивање одлуке о додјели средстава која ће бити постављена на огласној табли Центра.

Члан 16.

Центар ће са сваким корисником којем су одобрена средства по основу одлуке, закључити уговор у којем ће се дефинисати међусобна права и обавезе.

Члан 17.

Контролу и надзор над извршавањем и реализацијом одредби овог Програма, поред Центра за развој пољопривреде и села, вршиће Одјељење за инспекцијске послове и одјељење за финансије.

Члан 18.

У случају ненамјенског кориштења средстава корисник је дужан иста вратити уз наплату важеће банкарске камате, што ће бити регулисано уговором закљученим између Центра и корисника средстава.

Члан 19.

Овај Правилник усваја Управни одбор Центра, а ступа на снагу даном давања сагласности од стране Градоначелника Града Бања Лука.

|  |  |  |  |
| --- | --- | --- | --- |
| Број: | 622-1/18 |  | **Предсједник УО** |
| Дана: | 10.05.2018.г. |  | Милка Тамамовић,  дипл. економиста |
|  | |  |

На Правилник о расподјели средстава прикупљених од накнаде за претварање пољопривредног земљишта у непољопривредне сврхе, градоначелник Града Бања Лука, даје сагласност Закључком број: 12-5-2239/18 од 28.05.2018. године.

Град Бања Лука

Градоначелник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мр Игор Радојичић